Приложение № 1

УКАЗАНИЯ

ЗА ПОДАВАНЕ НА ОФЕРТА

1. Общи условия
1.1. При изготвяне на офертата всеки участник трябва да се придържа точно към обявените от възложителя условия.
1.2. Всички разходи по изготвяне и подаване на офертите са за сметка на участниците.

1.3. До изтичането на срока за подаване на офертите всеки участник в процедурата може да промени, допълни или да оттегли офертата си.

1.4. Всеки участник има право да представи само една оферта.

1.5. Участниците са длъжни да съблюдават сроковете и условията, посочени в поканата.

2. Изисквания към документите, поставени в опаковката /офертата/.

2.1. Списък на документите, съдържащи се в опаковката. Документът се подписва от лице с представителни функции и се представя в оригинал.
2.2. Информационен лист съдържащ наименование на участника с правно организационната му форма, ЕИК №, седалище и адрес на управление, представляващо лице, телефон, факс и имейл, актуална банкова сметка. Документът се подписва от лице с представителни функции и се представя в оригинал.
2.3. Техническо предложение за изпълнение на услугата по образец (Приложение №2) – в свободна форма да се опише технологичния процес, свързан с провеждането на празнични илюминации и използването на пиротехнически ефекти. 
2.4. Разрешение от компетентни органи за употреба на пиротехнически изделия /заверено копие/.
2.5. Документи (сертификати и други) на персонала, удостоверяващи правоспособност за работа с пиротехнически изделия. 

Предлагана цена в отделен запечатан непрозрачен плик с надпис "Предлагани ценови параметри", поставена в опаковката. Ценовото предложение, да бъде подписано и подпечатано с печат на участника или представляващия го. (Приложение № 3).
2.6. За удостоверяване на качеството на предлаганата услуга участниците следва да представят следните документи:

- заверено копие от ADR на транспорта;

- заверени копия на пиротехническите лицензи на пиротехниците и на техните трудови договори във фирмата;

- декларация за наличие на синхронизирана апаратура за контрол на стрелбата с подпис и печат на фирмата и снимков материал на същата.
Непредставянето на документите по т. 2.6. не е основание за отсраняване на участник.

3. Окомплектоване и подаване на опаковката /офертата/.

3.1. Опаковката се представя /изпраща/ на адрес: гр. София, 1113, бул. „Асен Йорданов” № 2 – „Регистратура за некласифицирана информация”, в запечатан непрозрачен и с ненарушена цялост плик от участника или от упълномощен от него представител лично или по пощата с препоръчано писмо с обратна разписка (респективно чрез куриерска служба). Върху плика се посочва наименование на участника, адрес за кореспонденция, телефон и по възможност факс и електронен адрес. На плика се записва - Оферта за „Провеждане на празнични илюминации и/или използване на пиротехнически ефекти по време на церемония-спектакъл „Искри” и други мероприятия с участието на Националната гвардейска част”.

3.2. Участникът е длъжен да обезпечи получаването на опаковката на указаното място и в срок. Разходите за подаване на опаковката са за негова сметка. Рискът от забава или загубване на опаковката е за сметка на участника. Възложителят не се ангажира да съдейства за пристигането на опаковката на адреса и в срока, определен от него.

3.3. При приемане на опаковката върху нея се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

3.4. Възложителят не приема за участие в процедурата и връща незабавно на участниците опаковки, които са представени след изтичане на крайния срок или са незапечатани, или са с нарушена цялост.

4. Разглеждане на офертите
4.1. Разглеждането, оценката и класирането на офертите се извършва от назначена от възложителя комисия. Опаковките се отварят по реда на тяхното постъпване и се проверява дали съдържат всички необходими документи.

4.2. Комисията разглежда допуснатите оферти и ги класира.

4.3. Изборът на изпълнител се определя въз основа на критерий за възлагане – ще бъде извършено по възходящ ред на получената крайна цена (ОБЩА Ц).
4.4. С определения за изпълнител участник се сключва писмен договор. При сключване на договор, определеният за изпълнител представя изискуемите документи  по чл. 112 от ЗОП.[image: image1.png]

